Dentur verður lagdur á eina javnvág millum hugna og at tosa um tað trupla. Hetta er eitt skipað tilboð, har eisini verður tosað opið um tað, sum rørir seg hjá luttakararunum Umframt bólkatilboðið bjóða vit ungum einstaklingasamrøður eftir tørvi. Summi ung hava tørv á einstaklingasamrøðum afturat bólkatilboðnum, meðan onnur heldur vilja hava einstaklingasamrøður enn bólkatilboðið. Í arbeiðinum hjá Øll hava rætt til góð barnaár verður dentur lagdur á at arbeiða við familjuni. Ung yvir 18 ár avgera tó sjálvi, um tey vilja, at foreldur og eitt nú systkin gerast partur av viðgerðini. Lívið er púrasta broytt. Nú tori eg eisini at tosa við gentur, og eg havi fingið damu. –Drongur, 21 ár Eg visti ongantíð um eg fekk klemm ella bleiv skeldað, tá babba var fullur. Av tí sama var eg bangin allatíð. Einki krav er um, at tann við rústrupulleikum skal hava verið í viðgerð. Hevur viðkomandi verið í viðgerð, er einki krav um, hvar viðgerðin skal vera farin fram. Tilboðið er fyri allar familjur, sum hava–ella hava havt–rústrupulleikar heima. Hetta merkir til dømis, at ein kann eisini melda seg til, hóast annað av foreldrunun t. d. ikki hevur rúsað seg í longri tíð. Nógv uppliva, at rústrupulleikin er burtur, men at avleiðingarnar og tann neiliga ávirkanin á familjuna og tey sjálv sita eftir.